കരുവന്നൂര് സഹകരണ ബാങ്ക് തട്ടിപ്പ് 50 കോടിയിലധികം വിദേശത്തേക്ക് കടത്തിയെന്ന് ഇ ഡി കരുവന്നൂര് സഹകരണ ബാങ്ക് തട്ടിപ്പിലെ 50 കോടി രൂപയിലധികം പണം വിദേശത്ത് കടത്തിയതായി എന്ഫോഴ്സ്മെന്റ് ഡയറക്ടറേറ്റിന്്റെ പ്രാഥമിക കണ്ടെത്തല്. ബിനാമികള് വഴിയാണ് പണം കണ്ടെത്തിയതെന്നും കണ്ടെത്തല്. കരുവന്നൂര് സഹകരണ ബാങ്ക് തട്ടിപ്പ് കേസിലെ പ്രതികളില് ഒരാളായ കിരണാണ് വിദേശത്തേക്ക് പണം കടത്താന് നേതൃത്വം നല്കിയത്. കേസില് കൂടുതല് പേര് ഇനിയും പ്രതികളായേക്കും. അതേസമയം കരുവന്നൂര് സഹകരണ ബാങ്കില് 200 കോടി രൂപയുടെ തട്ടിപ്പ് നടന്നതായി എന്ഫോഴ്സ്മെന്റ് ഡയറക്ടറേറ്റ് കണ്ടെത്തിയിരുന്നു. പ്രാഥമിക കണക്കാണ് 200 കോടി രൂപയെന്നും, 200 കോടി രൂപയിലധികം കള്ള പണം വെളുപ്പിച്ചുവെന്നുമാണ് കണ്ടെത്തിയത് . പൊലീസില് നിന്നും ലഭിച്ച രേഖകളും എന്ഫോഴ്സ്മെന്റ് പരിശോധിച്ചിരുന്നു. ഇതിന്്റെ അടിസ്ഥാനത്തിലാണ് കേസ് രജിസ്ട്രര് ചെയ്തിരിക്കുന്നത്. Read Also: കരുവന്നൂര് സഹകരണ ബാങ്ക് തട്ടിപ്പ് നടന്നത് 200 കോടിയുടെ തട്ടിപ്പെന്ന് ഇ.ഡി ബാങ്കില് അക്കൗണ്ട് ഇല്ലാത്തവരുടെ കള്ള അക്കൗണ്ടുകള് രൂപീകരിക്കുകയും ബിനാമി ഇടപാടുകള് നടത്തിയെന്നുമാണ് കണ്ടെത്തിയത്. ഇത് റിയല് എസ്റ്റേറ്റ് ഇടപാട് അടക്കം നിരവധി കാര്യങ്ങള്ക്കായി ഉപയോഗിച്ചുവെന്നും അന്വേഷണ സംഘം കണ്ടെത്തി. Read Also: കരുവന്നൂര് സഹകരണ ബാങ്ക് വായ്പാ തട്ടിപ്പ് ഇ ഡി അന്വേഷണം തുടങ്ങി Story Highlight: Karuvannur bank fraud